laion/Wikipedia-Exotic huggingface dataset:
Luha tänav (Räpina)

Luha tänav on tänav Räpina linnas, paikneb linna lõunaosas ning põhiosas suunaga loodest kagusse. Tänav on 240 meetrit pikk ning kuni 14 meetrit lai. Luha tänav saab alguse Apteegi tänavalt ning tänav lõpeb Võru maantee (Võru–Räpina maantee) ristmikul. Ristuvaid tänavaid ei ole. Tänav on paralleelne Võhandu jõe kaldaga, kaugus alla 100 meetri. Tänava ääres asuvad kinnistud on heakorrastatud, neil paiknevad ühepereelamud abihoonetega. Tänavavalgustust ega kõnniteid rajatud ei ole. Räpina kaart Geoportaal(vaadatud 08.02.2021) Vaade Luha tänavale kagu suunas
Männi tänav (Räpina)

Männi tänav on tänav Räpina linnas, see paikneb linna idaosas ning kulgeb suunaga kagust loodesse. Tänav on 135 meetrit pikk ja kuni 12 meetrit lai. Männi tänav saab alguse Metsa tänavalt ning on umbtänav, mis lõpeb Männi tänav 3 kinnistu juures. Ristuvaid tänavaid ei ole. Tänava ääres asuvad kinnistud on heakorrastatud, seal paikneb kaks eramut abihoonetega. Tänavavalgustus on rajatud, kõnniteed ei ole. Räpina kaart Geoportaal(vaadatud 08.02.2021) Vaade Männi ja Metsa tänava ristmikult
Nooruse tänav (Räpina)

Nooruse tänav on tänav Räpina linnas, paikneb linna lõunaosas ning suunaga kagust loodesse. Tänav on 270 meetrit pikk ning kuni 10,5 meetrit lai. Männi tänav saab alguse Jõe tänava ristmikult ning lõpeb Aianduse tänava ristmikul põhja pool. Ristuvaid tänavaid ei ole. Tänava ääres asuvad kaks korterelamut ja aadressil Nooruse 1 Räpina aianduskooli õpilaskodu. Tänavavalgustus on rajatud, kõnniteed ei ole. Räpina kaart Geoportaal(vaadatud 08.02.2021) Vaade Nooruse tänavale loode suunas
Nurme tänav (Räpina)

Nurme tänav on tänav Räpina linnas, paikneb linna lõunaosas ning suunaga idast läände. Tänav on 215 meetrit pikk ja kuni 11 meetrit lai. Nurme tänav saab alguse Apteegi tänava ristmikult ning lõpeb Põllu tänava ristmikul lääne pool. Keskosas ristub põhjapoolse Kaare tänavaga. Tänava põhjaküljel asuvad ühepereelamud, lõunaküljel on osaliselt hoonestamata kinnistud. Tänavavalgustust ja kõnniteed ei ole rajatud. Räpina kaart Geoportaal(vaadatud 08.02.2021) Vaade Nurme tänavale lääne suunas
Põllu tänav (Räpina)

Põllu tänav on tänav Räpina linnas, paikneb linna lõunaosas ning suunaga põhjast lõunasse. Tänav on 285 meetrit pikk ning kuni 12 meetrit lai. Põllu tänav saab alguse Jõe tänav ja Apteegi tänava ristmikult ning lõpeb Nurme 10 kohal, kus ida poole pöördudes algab Nurme tänav. Ristuvaid tänavaid ei ole. Tänava ääres asuvad ühepereelamud. Tänavavalgustus on paigaldatud, kõnniteed ei ole rajatud. Räpina kaart Geoportaal(vaadatud 08.02.2021) Vaade Põllu tänavale lõuna suunas
Sireli tänav (Räpina)

Sireli tänav on tänav Räpina linnas, paikneb linna lõunaosas ning suunaga põhjast lõunasse. Tänav on 280 meetrit pikk ning kuni 10 meetrit lai. Sireli tänav saab alguse Aianduse tänava ristmikult ning lõpeb Jõe tänava ristmikul lõuna pool. Ristuvaid tänavaid pole. Tänaval asuvad peamiselt ühepereelamud ja korterelamud, aadressil Sireli 3 paikneb Räpina aianduskooli õpilaskodu. Tänavavalgustus on paigaldatud, kõnnitee on rajatud tänava alguses. Räpina kaart Geoportaal(vaadatud 08.02.2021) Vaade Sireli tänava algusest lõuna suunas
Leninsk-Kuznetski

Leninsk-Kuznetski on linn Venemaal Kemerovo oblastis. Asub Inja jõe ääres. Asutatud 1763. aastal Koltšugino külana. 1922–1925 kandis nime Lenino. Linnaõigused ja nime Leninsk-Kuznetski sai 1925. aastal. Leninsk-Kuznetski on söetööstuse keskus. 109 300 (2005) 105 400 (2008) Q126688609 http://www.leninsk-kuz.ru/
Õllepäev

Õllepäev on Ameerika Ühendriikide California osariigi Santa Cruzi linnast 2007. aasta 5. augustil alanud, kuni 2012. aasta 5. augustini iga aasta 5. augustil, ning seejärel iga aasta augustikuu esimesel reedel toimuv üritus. Daily TWiP – International Beer Day, Nashua Telegraph August 5, 2010
Al Ahly SC

Al Ahly Sporting Club on Egiptuse spordiklubi, mis tegutseb riigi pealinnas Kairos. See on eelkõige tuntud tänu oma jalgpallimeeskonnale, mis mängib riigi kõrgliigas. Klubi on asutatud 24. aprillil 1907. Al Ahly on enim meistritiitleid võitnud jalgpalliklubi maailmas. Egiptuse meistriks on see tulnud 42 korda ehk võitnud umbes kaks kolmandikku kõigist Egiptuse meistritiitlitest. Egiptuse karikas on võidetud 37 korda ja Egiptuse superkarikas 11 korda. CAF-i Meistrite Liiga on võidetud üheksa korda, millega on see kõige edukam klubi Aafrikas. Lisaks on kuus korda võidetud CAF-i Meistrite Liiga. Korduvalt on osaletud klubide maailmameistrivõistlustel, parimaks tulemuseks on kolmas koht 2006. ja 2020. aastal. Märkus: Lipud näitavad rahvuskoondist vastavalt FIFA reeglitele. Mängijatel võib olla aga mitu kodakondsust. Egiptuse kõrgliiga (44): 1948–49, 1949–50, 1950–51, 1952–53, 1953–54, 1955–56, 1956–57, 1957–58, 1958–59, 1960–61, 1961–62, 1974–75, 1975–76, 1976–77, 1978–79, 1979–80, 1980–81, 1981–82, 1984–85, 1985–86, 1986–87, 1988–89, 1993–94, 1994–95, 1995–96, 1996–97, 1997–98, 1998–99, 1999–2000, 2004–05, 2005–06, 2006–07, 2007–08, 2008–09, 2009–10, 2010–11, 2013–14, 2015–16, 2016–17, 2017–18, 2018–19, 2019–20, 2022-23, 2023-24 Egiptuse karikas (37): 1923–24, 1924–25, 1926–27, 1927–28, 1929–30, 1930–31, 1936–37, 1939–40, 1941–42, 1942–43, 1944–45, 1945–46, 1946–47, 1948–49, 1949–50, 1950–51, 1952–53, 1955–56, 1957–58, 1960–61, 1965–66, 1977–78, 1980–81, 1982–83, 1983–84, 1984–85, 1988–89, 1990–91, 1991–92, 1992–93, 1995–96, 2000–01, 2002–03, 2005–06, 2006–07, 2016–17, 2019–20 Egiptuse superkarikas (11): 2003, 2005, 2006, 2007, 2008, 2010, 2011, 2014, 2015, 2017, 2018 CAF-i Meistrite Liiga (9): 1982, 1987, 2001, 2005, 2006, 2008, 2012, 2013, 2020 CAF-i Karikavõitjate Karikas (4): 1984, 1985, 1986, 1993 CAF-i Konföderatsiooni Karikas (1): 2014 CAF-i Superkarikas (6): 2002, 2006, 2007, 2009, 2013, 2014 Araabia Superkarikas (2): 1997, 1998 Ametlik koduleht (inglise keeles)
Viini Linnahall

Viini Linnahall (saksa keeles: Wiener Stadthalle; saksa hääldus: ˈviːnɐ ˈʃtathalə) on mitmeotstarbeline sisehall Viinis Austrias. Ehitamist alustati aastal 1953 ning lõpetati aastal 1958. See on Austria suurim sisehall ning see mahutab umbes 16 152 inimest. Hallis korraldati 2015. aasta Eurovisiooni lauluvõistlust. Koduleht
Danõlo Halõtskõi orden

Danõlo Halõtskõi orden (ukraina keeles орден Данила Галицького) on Ukraina riiklik teenetemärk. Orden on asutatud 20. veebruaril 2003. Näidis Insignia “Order of Danylo Halytsky” Heroldmaster
Natália Kelly

Natália Kelly (sündinud 18. detsembril 1991 Hartfordis) on Ameerika-Austria laulja. Ta esindas 2013. aasta Eurovisiooni lauluvõistlusel Austriat lauluga "Shine". Laul ei pääsenud poolfinaalist edasi, saavutades 27 punktiga 14. koha. "Eurovisionworld".  Natália Kelly – pildid, videod ja helifailid Wikimedia Commonsis
Borja Iglesias

Borja Iglesias Quintas (sündinud 17. jaanuaril 1993 Compostelas) on Hispaania jalgpallur, kes mängib ründajana Hispaania kõrgliiga klubis Real Betis. Hooajal 2012–2013 mängis ta Villarreali kolmandas meeskonnas Hispaania tugevuselt neljas liigas, kus ta lõi 11 väravat. Aastatel 2013–2017 mängis ta Celta de Vigo reservmeeskonnas Hispaania tugevuselt kolmandas liigas kokku neli hooaega, lüües igal hooajal vähemalt 12 väravat ning viimasel koguni 34 väravat. Sellele vaatamata pääses ta Celta de Vigo meeskonnas Hispaania kõrgliigas väljakule vaid ühes kohtumises hooajal 2014–15. Hooajal 2017–18 mängis ta Celta de Vigost laenul Hispanaania esiliiga klubis Real Zaragoza, lüües 22 väravat. 2018. aasta juulis sõlmis ta lepingu Hispaania kõrgliiga klubiga RCD Espanyol. Esimese värava Hispaania kõrgliigas lõi ta 26. augustil 2018 mängus Valencia vastu. Kokku lõi ta hooajal 2018–19 Hispaania kõrgliigas 17 väravat. 2019. aasta augustis siirdus ta Real Betisesse, kellega sõlmis viieaastase lepingu.
Ricardo Horta

Ricardo Jorge Luz Horta (sündinud 15. septembril 1994 Sobredas) on Portugali jalgpallur, kes mängib äärepoolkaitsjana Portugali kõrgliiga klubis SC Braga. Aastatel 2004–2011 kuulus ta Lissaboni Benfica noorteakadeemiasse. 2011. aastal liitus ta Vitória de Setúbaliga, mille põhimeeskonnas debüteeris ta Portugali kõrgliigas 2013. aastal. Hooajal 2013–14 lõi ta Portugali kõrgliigas seitse väravat. 2014. aasta juulis sõlmis ta lepingu Hispaania kõrgliiga klubiga Málaga. 2016. aasta juulis läks ta Málagast laenule Bragasse ning aasta hiljem sõlmis ta Bragaga püsiva lepingu. 2015. aastal võitis Horta Portugali kuni 21-aastaste koondisega Euroopa omavanuste meistrivõistlustel hõbemedali. Portugali jalgpallikoondises debüteeris ta 7. septembril 2014 EM-i valikmängus Albaania vastu. Braga Taça da Liga: 2019–20; teine koht: 2016–17
Kaitsevägede Staabi III osakond

1929 - Elias Kasak, osakonna ülem. 1929 - Aleksander Kulgver, osakonna ülema abi. 1929 - Karl-Eduard Jamul, sekretär. 1929 - Oskar Luppe, käskudetäitja ohvitser. 1929 - Ervin Hans Krummets, kirjutaja. 1929 - Elfriede Peterson, masinakirjutaja. 1932 - Vidrik Sibul, staabiohvitser.
Rolando

Rolando Jorge Pires da Fonseca (tuntud lihtsalt kui Rolando; sündinud 31. augustil 1985 São Vicentel) on Roheneemesaartel sündinud Portugali jalgpallur, kes mängib keskkaitsjana Portugali kõrgliigaklubis SC Braga. Ta alustas klubikarjääri Belenenseses, mille meeskonnas debüteeris ta Portugali kõrgliigas hooajal 2004–05. 2018. aasta aprillis sõlmis ta lepingu Portugali suurklubiga Porto. Ta tuli Portoga kolm korda Portugali meistriks ja võitis hooajal 2010–11 UEFA Euroopa Liiga. 2013. aasta jaanuaris läks ta Portost laenule Itaalia kõrgliigaklubisse Napoli. Hooajal 2013–2014 mängis Itaalia kõrgliigas laenul Milano Interis. Hiljem ta Porto meeskonda enam ei pääsenudki ning hooajal 2014–15 teises pooles laenul Belgia kõrgliigaklubis Anderlecht. Aastatel 2015–2019 mängis Prantsusmaa kõrgliigas Marseille Olympique'i ridades. 2020. aasta veebruaris naasis Rolando Portugali kõrgliigasse, sõlmides lepingu Bragaga. Portugali jalgpallikoondises debüteeris Rolando 11. veebruaril 2009 sõprusmängus Soome vastu. Ta kuulus Portugali koondisse 2010. aasta maailmameistrivõistlustel ja 2012. aasta Euroopa meistrivõistlustel. Porto Primeira Liga: 2008–09, 2010–11, 2011–12 Taça de Portugal: 2008–09, 2009–10, 2010–11 Supertaça Cândido de Oliveira: 2009, 2010, 2011, 2012 UEFA Euroopa Liiga: 2010–11 UEFA Superkarikas: Teine koht 2011 Taça da Liga: Teine koht 2009–10 Anderlecht Belgia karikas: Teine koht 2014–15 Marseille Coupe de France: Teine koht 2015–16 UEFA Euroopa Liiga: Teine koht 2017–18  Rolando – pildid, videod ja helifailid Wikimedia Commonsis
Sulev Kannimäe

Sulev Kannimäe (sündinud 16. juunil 1955 Kiviõlis) on Eesti poliitik, ta on aastast 2010 Reformierakonna liige. Ta on 28. jaanuarist 2021 Riigikogu (XIV koosseisu) liige. Ta on lõpetanud 1973. aastal Tallinna 20. Keskkooli ja 1978. aastal Õisu Toiduainetetööstuse Tehnikumi. 1994. aastal lõpetas ta Eesti Maaülikooli põllumajandusökonoomika ja juhtimise erialal. Ta töötas aastatel 1978–1981 Tallinna Limonaaditehases vanemmeistrina. Aastatel 1982–1985 oli ta Võhma Lihakombinaadis tsehhijuhataja, 1985–1992 J. Gagarini nimelises Näidissovhoostehnikumis tsehhijuhataja, 1992–1998 AS Kalvori juhataja. Aastatel 1999–2008 oli ta Viiratsi abivallavanem, 2009–2013 Viiratsi vallavanem. Aastatel 2008–2009 oli ta Viljandi Linnavalitsuse peaspetsialist, 2013–2017 oli ta Viljandi abivallavanem, 2018–2021 Viljandi Linnahoolduse juhataja. 26. jaanuarist 2021 on ta Riigikogu (XIV koosseisu) liige (Maido Ruusmanni asemel). 2021. aastal oli üks seitsmest Riigikogu õiguskomisjoni liikmest, kes otsustas mitte vastata 35 805 inimese allkirjaga pöördumisele, et riik sätestaks abielu kahe täiskasvanud inimese vahelise liiduna. Teised liikmed olid Marek Jürgenson (Keskerakond), Jaanus Karilaid (Keskerakond), Tarmo Kruusimäe (Isamaa), Urve Tiidus (Reformierakond) ja Vilja Toomast (Keskerakond). Otsustati, et abieluvõrdsus on ühetaoliselt tagatud kõigile abieluvõimelistele isikutele. Ta on abielus ning tal on tütar ja poeg. Tema hobid on reisimine ja tervisesport. Ta elab Uusna külas ja tal on suvila Mähma külas. Riigikogu õiguskomisjoni istungi protokoll nr 114, 09.11.2021 Marko Suurmägi (24. november 2022). "Riigikogulane soovis anda katuseraha oma suvila kõrvale tänavavalgustuse rajamiseks". Sakala. Vaadatud 1.12.2022.
Hipster

Hipsterlust seostatakse valdavalt noorte loominguliste inimestega, kes ihkavad autentsust. Hipsterlus on üks subkultuure. Hipsteri mõiste pärineb ingliskeelsest omadussõnast hip, mis tähendab "teadmuses olema", samuti "lahedust". 1940. aastatel olid hipsterid seotud eelkõige afroameerika džässikultuuriga, kuid 2000. aastatel võeti mõiste kasutusele uue noortekultuuri tähistamiseks. Hipsterit on raske määratleda, kuna pole kindlat, piiratud omaduste kogumit, mis teda identifitseeriks, samuti ei nimeta reeglina ka inimene ise end hipsterina. Hipsterlus väljendub vastuoluliselt teatavate keskklassile vastanduvate, samas omaste tarbimisharjumuste, riietusstiili, käitumise ja kunstieelistustega. Piirkonniti võivad tunnused väljenduda erinevalt, seega on nii üleilmsed kui ka kohalikud hipsteri figuuriga seostatavad elemendid. Üldiselt võib hipsteriks pidada alternatiivsust peavoolule eelistavat tänapäevast linnanoort, kes on kultuurihuviline ja kannab silmatorkavaid, stiilseid taaskasutatud rõivaid. Taaskasutamine ei piirdu ainult riietega, taaskasutatakse ka seadmeid, sõidukeid või hüljatud tööstushooneid- ja piirkondi. Maailmavaateliselt lähtub hipster liberaalsusest, keskkonnateadlikkusest, humanismist. Üks hipsterlusega kaasnevaid nähtusi võib olla ka gentrifikatsioon, kui vanadesse ja mahakäinud linnaosadesse (Eestis näiteks Tallinnas Kalamaja, Tartus Supilinn) kolivad jõukad hipsterid, tõstes sellega vastava piirkonna kinnisvara hinda. Autentsus ja alternatiivsus võib väljenduda käsitöö eelistamises masstoodangule – näiteks käsitööõlu. Nii on koos hipsterlusega saanud populaarseks käsitööõlu, muutes sellega alternatiivse toote paradoksaalsel kombel masstoodanguks. Subkultuur Uus Maailm Kalamaja Hipi Mäesalu, Martin (2018). "Hipsterlus kui subkultuurse allsüsteemi objekt ja kehastus: Lotmanlik lähenemine subkultuurile" (PDF). Tartu Ülikool, Semiootika osakond. Vaadatud 08.02.2021. Sander, Maris (4. september 2008). "Hipster – linna cool'im tüüp". Eesti Ekspress. Vaadatud 08.02.2021. Ventsel, Aimar (28. detsember 2017). "Aimar Ventsel: miks me ei armasta hipstereid". ERR. Vaadatud 08.02.2021. Tuvikene, Tauri (16. oktoober 2015). "Gentrifikatsioon. Linn kui kapitali mänguplats". Sirp. Vaadatud 08.02.2021. Suurkask, Heiki (7. detsember 2016). "Hipster - kes (või õigemini, mis imeloom) see selline veel on?". Delfi. Vaadatud 08.02.2021. Clinch, Matt (9. juuni 2016). "How beer in a can became hot. Hint: hipsters are involved". CNBC. Vaadatud 08.02.2021.
Larne

Larne (iiri keeles Latharna) on Põhja-Iiri sadamalinn, mis asub Antrimi maakonna idarannikul. Linnas elab alla paarikümne tuande elaniku.  Larne – pildid, videod ja helifailid Wikimedia Commonsis
Donegall Square

Donegall Square on Belfasti linna keskväljak, mille keskel asub raekoda.  Donegall Square – pildid, videod ja helifailid Wikimedia Commonsis
Ulsteri inglise keel

Ulsteri inglise keel (ulsteri šoti keeles Ulstèr Inglis, iiri keeles Béarla Ulaidh) on inglise keele sügava aktsendiga murre, mida räägitakse kõikjal Põhja-Iirimaal, eelkõige Ulsteris. Murdele on mõju avaldanud ulsteri iiri keel ja ulsteri šoti keel. Ulsteri šoti keel
Ulsteri šoti keel

Ulsteri šoti keel (kohalikult Ulstèr-Scotch, iiri keeles Albainis Ulaidh, inglise keeles Ulster Scots või Ulster-Scots) on šoti keele murre, mida räägivad põhiliselt Ulsteri šotlased Põhja-Iiris, eelkõige Ulsteri rannikualadel, mis jäävad Põhjaväina äärde. Ulsteri iiri keel Ulsteri inglise keel
Grand Army Plaza (Manhattan)

Grand Army Plaza on väljak New Yorgis Central Parki haljasala kagunurgal, omakorda Fifth Avenue ja Central Park Southi nurgal.  Grand Army Plaza – pildid, videod ja helifailid Wikimedia Commonsis
Koltšugino

Koltšugino oli ka Leninsk-Kuznetski nimi 1922. aastani. Koltšugino on linn Venemaal Vladimiri oblastis, Koltšugino rajooni keskus. Asub Pekša jõe ääres, 130 km Moskvast kirdes. Linn on rajatud 1871. aastal, 1931. aastal sai linnaõigused. Linnas on värvilise metallurgia ja masinaehitusettevõtted. Q126684906 http://www.kolchugino.info/
Henry Janeway Hardenbergh

Henry Janeway Hardenbergh (6. veebruar 1847 New Brunswick – 13. märts 1918 New York) oli Ameerika Ühendriikide arhitekt, keda tunti eelkõige hotellide ja kortermajade projekteerimse poolest. Ta oli asjatundja kõrghoonete alal. 1908 – valiti Ameerika Kunstide ja Kirjanduse Akadeemia liikmeks  Henry Janeway Hardenbergh – pildid, videod ja helifailid Wikimedia Commonsis
Ulsteri iiri keel

Ulsteri iiri keel (iiri keeles Canúint Uladh, ulsteri-šoti keeles Ulstèr Erse, inglise keeles Ulster Irish) on iiri keele murre, mida kõneldakse Ulsteris.
Meelis Lokk

Meelis Lokk (sündinud 30. juulil 1955) on eesti fotograaf. Ta on olnud päevalehe Edasi fotograaf, hiljem vabakutseline fotokunstnik.[viide?]
Ásatrú

Ásatrú on uuspaganlik liikumine, mille eesmärgiks on kristluse-eelse viikingiaegse muinaspõhja paganluse taaselustamine "Vanema Edda" ja "Noorema Edda" kirjelduste järgi. Ásatrú loodi 1960/70. aastatel Islandil, kus see on ka valitsuse poolt ametlikult tunnustatud. Íslenska Ásatrúarfélagið (Island, asutatud 1972) Åsatrufellesskapet Bifrost (Norra, asutatud 1996) Sveriges Asatrosamfund (Rootsi, asutatud 1994) Nätverket Forn Sed (Rootsi, asutatud 2003) Asatrofællesskabet (Taani, asutatud 2003) Forn Sidr (Taani, asutatud 2003) Odin Brotherhood Odin Brotherhood Forum
Antti Salo

Antti Salo (sündinud 1966 Helsingis) on soome kirjanik, kes on avaldanud nii ilu- kui ka teatmekirjandust ning lasteraamatuid. Salo tuntuim teos on lühijuttude kogumik "Uuslöyttymaankoira ja muita novelleja". Tal on magistrikraad teoloogias. Novellid Uuslöyttymaankoira ja muita novelleja. Helsinki: Lector Kustannus, 2019. Lasteraamatud Metsän kansa puuhissansa. Helsinki: Lector Kustannus, 2019. Eläinkansa touhuissansa. Helsinki: Lector Kustannus, 2019. Etelässä ollaan tässä. Helsinki: Lector Kustannus, 2020. Lintukansa lennollansa. Helsinki: Lector Kustannus, 2020. Farmin väen täällä näen.Helsinki: Lector Kustannus, 2020. Ilta kantaa aamun rantaa.Helsinki: Lector Kustannus, 2020. Jutun jatko, kurkistatko?. Helsinki: Lector Kustannus, 2020. Teatmekirjandus Mikä täällä kummittelee? Suomalaisen aaveen sielunmaisema. Helsinki: Lector Kustannus, 2020. Ammatteja a:sta ö:hön 1-6 (toim. yhdessä Aivo Blumin ja Jaana Palanterän kanssa) Helsinki: Lector Kustannus, 2019.
Nick Land

Nick Land (sündinud 17. jaanuar 1962) on Suurbritannia filosoof ja õuduskirjanik. Aastatel 1987–1998 töötas ta Warwicki Ülikoolis kontinentaalfilosoofia lektorina. Oma hilisemates töödes arendas Land koos mõttekaaslase Curtis Yarviniga välja egalitarismi- ja demokraatiavastase mõttevoolu, mida nimetatakse neoreaktsionäärluseks. Hiljem on ta keskendunud teadusliku rassismi ja eugeenika propageerimisele, mida ise nimetab "hüper-rassismiks". Burrows, Roger (2018). "Urban Futures and The Dark Enlightenment: A Brief Guide for the Perplexed". – Jacobs, Keith; Malpas, Jeff (toim.). Towards a Philosophy of the City: Interdisciplinary and Transcultural Perspectives. London: Rowman and Littlefield.
Jaama tänav (Lihula)

Jaama tänav on tänav Lihula linna kesk- ja idaosas ning kulgeb loodest kagusse. Tänav on 960 meetrit pikk ja keskosas kuni 25 meetrit lai, tänav jätkub lõuna pool Raudtee tänavat 55 m pikkuse lõiguga. Jaama tänav saab alguse Tallinna maantee ristmikult, kagu poole kulgedes ristub Pioneeri, Pärna, Vahtra, Uus, Metsa ja Saue tänavaga ning lõpeb Raudtee tänava ristmikul. Tänaval algus jääb ligikaudu 40 meetri ulatuses Lihula vanima asustuse muinsuskaitsealasse (nr 27014), mis hõlmab ala piki Tallinna maanteed. Jaama tänava pärandkultuuri objektideks on Lihula metskonna kontori asukoht (Jaama tn 45) ja Lihula raudteejaama asukoht tänava lõpus (Jaama tänav L2). Jaama tänava ja Tallinna maantee ristmikul (Tallinna 29) paiknes vanasti Lihula pritsikuur, mis on tänapäeval ümber ehitatud ärihooneks. Aadressil Jaama tn 9 on Lihula Gümnaasiumi hoone koos staadioniga. Tänaval asuvad peamiselt ühepereelamud ja põhjaosas korterelamud. Tänavavalgustus on paigaldatud, kõnnitee on rajatud tänava põhjapoolses lõigus. Lihula linna kaart Geoportaal(vaadatud 09.02.2021) Vaade Jaama ja Pärna tänava ristmikult loode suunas
Poola zlott

Poola zlott (poola keeles złoty, 'kuldne'; lühendina zł) on Poola rahaühik. Zlott jaguneb 100 krossiks (lühend gr). 1990. aastate alguse hüperinflatsiooni järel zlott devalveeriti. Nõnda sai 1. jaanuaril 1995 10 000 endisest zlotist (ISO 4217 valuutakood: PLZ) üks uus zlott (valuutakood PLN). Poola poliitikud on avaldanud soovi võtta riigis kasutusele euro.[viide?] Selle üheks takistuseks on peetud inflatsiooni, kuid 2009. aastal alanud majanduskriisile järgnenud eurotsooni raskuste tõtu on ka Poolas hakatud eurosse skeptilisemalt suhtuma.[viide?] Poolas ringleb vaid viis pangatähenominaali: 500-zlotine – mitmevärviline, kuningas Jan III Sobieski portreega, harv 200-zlotine – kollakas-oranžikas-pruunikas, kuningas Zygmunt I Vana portreega 100-zlotine – roheline-hallikas, kuningas Władysław II Jagiełło portreega 50-zlotine – sinine, kuningas Kazimierz III Suure portreega 20-zlotine – roosa, kuningas Bolesław I Chrobry portreega 10-zlotine – pruun, Mieszko I portreega Ringluses on ainult 1994. aastaarvuga seeriad (v.a paavst Johannes Paulus II mälestuseks trükitud 50-zlotised meenepangatähed). Poolas on ringluses palju münte, mis on võrreldes teiste valuutade müntidega suhteliselt väikesed ja kaalult üsna kerged. Käibel on 9 nominaali: 5-zlotine – bimetallist, sees messing, väljaspool nikkel 2-zlotine – bimetallist, sees nikkel, väljaspool messing 1-zlotine – niklist 50-krossine – niklist 20-krossine – niklist 10-krossine – niklist 5-krossine – messingist 2-krossine – messingist 1-krossine – messingist Lisaks neile võib üsna tihti kohata ka suuremaid Nordic Goldist kahezlotiseid meenemünte. Seisuga 29. juuni 2011 olid valuutakursid: 1 EUR = 4,0095 PLN 1 USD = 2,7877 PLN 1 GBP = 4,4632 PLN Zlott on traditsiooniline Poola rahaühik, mis pärineb keskajast. 14.-15. sajandil nimetati nii kõiki välismaiseid kuldmünte, peamiselt Veneetsia ja Ungari tukateid. 1496. aastal kiitis Poola seim heaks riikliku valuuta złoty väljalaskmise. Zlott jagunes 30 krossiks. (Krosse münditi juba 1347. aastast Praha groschen'i eeskujul.) Kross jagunes omakorda kaheks poolkrossiks (półgrosz) või 3 soliduseks. Viieteistkümnekopikane münt
Gardeja

Gardeja (saksa keeles Garnsee) on küla Poolas Pomorze vojevoodkonnas Kwidzyńi maakonnas, Gardeja valla halduskeskus. Gardeja sai linnaõigused 1334. aastal, kuid kaotas need 1945. aastal. https://bdl.stat.gov.pl/api/v1/data/localities/by-unit/042214207022-0149883?var-id=1639616&format=jsonapi, vaadatud 6.10.2022. Historia Gmina Gardeja
Aia tänav (Lihula)

Aia tänav on tänav Lihula linnas, paikneb linna põhjaosas ning kulgeb läänest itta. Tänav on 465 meetrit pikk ja kuni 12 meetrit lai. Aia tänav saab alguse Tallinna maantee ristmikult, ida poole kulgedes ristub Pioneeri ja Lasteaia tänavaga. Tänav lõpeb Aia 16 katastriüksuse piiril, kust edasi kirde suunas kulgeb kinnistusisese avaliku kasutusega teena Sooaluse teeni. Tänaval algus jääb ligikaudu 125 meetri ulatuses Lihula vanima asustuse muinsuskaitselasse (nr 27014), mis hõlmab maa-ala piki Tallinna maanteed. Aia ja Lasteaia tänava nurgal paikneb Lihula lasteaed. Tänava põhjapoolel on eramud, lõunapoolel korterelamud. Tänavavalgustus on paigaldatud, kõnniteed puuduvad. Lihula linna kaart Geoportaal(vaadatud 09.02.2021) Vaade Aia tänav 1 kohalt ida suunas
Otłowiec

Otłowiec on küla Poola Pomorze vojevoodkonnas Kwidzyńi maakonnas Gardeja vallas. Otłowiec asub Kwidzynist umbes 9 km lõunas. https://bdl.stat.gov.pl/api/v1/data/localities/by-unit/042214207022-0150060?var-id=1639616&format=jsonapi, vaadatud 6.10.2022.
Dean Acheson

Dean Gooderham Acheson (11. aprill 1893 Middletown – 12. oktoober 1971 Sandy Spring, Maryland) oli Ameerika Ühendriikide jurist ja poliitik. Ta oli aastatel 1949–1953 USA 51. riigisekretär president Harry Trumani valitsuses. Tal oli keskne roll Trumani doktriini, Marshalli plaani, NATO, Rahvusvahelise Valuutafondi ja Maailmapanga loomises. Acheson veenis ka president Trumani sekkuma Korea sõtta 1950. aastal.